Aravot.am-ը այցի ժամանակ գիդ-էքսկուրսավար Ահմեդ Աբբասից հետաքրքրվեց՝ այստեղ չի՞ արգելվում անչափահասներին աշխատել: Նա պատասխանեց, որ օրենքով դա չի թույլատրվում, բայց ամեն քաղաք ունի իր ավանդույթները. «Եթե ծնողները որեւէ բիզնես են դնում, նրանք այնպես են անում, որ անպայման իրենց երեխաներն այդ բիզնեսում մասնակցություն ունենան, որ գնահատեն աշխատանքը: Նրանք գտնում են, որ պետք է աշխատանքի վարձատրությունը երեխաներն էլ հասկանան, որ կարողանան ճիշտ մարդ դառնալ ու ապրել ինքնուրույն: Երեխաներին ծնողները վարձատրում են այդ աշխատանքի դիմաց, որ գնահատեն եւ աշխատեն: Կան քաղաքներ, որտեղ աշխատանք չկա, կան քաղաքներ, որտեղ տան բոլոր անդամներն աշխատում են»: